Notum sit omnibus sancte matris ecclesie fili[i]s pusillis et magnis, presentis temporis et futuri, quod pie memoriæ domnus abbas Odilo dedit terras, vineas, prata, campos et silvas in feudo militi Hugoni, cognomento Discalciati, in valle Sancti Pontii. Post cujus mortem, hoc idem feudum reddidit et concessit domnus Hugo abbas, successor patris Odilonis, Vuandalmodi et Lamberto, uxori ac filio ipsius Hugonis. Tandem post multa jurgia et multa dispendia pro hoc feudo illata Cluniacensibus fratribus, accipientes ab ipsis C et LX solidos et unum mansum et mulum valentem C solidis, Lambertus et Vuandalmodis mater ejus vuerpiverunt ex toto ipsum feudum et servos quos calumpniabantur, videlicet Teodericum de Rufiaco cum filiis suis, et uxorem Acardi Sartoris, cum [infantibus suis?], et servos et ancillas, de campi Lupiaco, quos similiter calumpniabantur, cum omnibus querelis. Hocque facto placito, venit ipse Lambertus ante presentiam domni Hugonis abbatis, in conspectu totius capituli, et quesivit ac inpetravit absolutionem pro ipsa tortura et reliquis malefactis. S. Odulrici, Gaufredi et Bernardi, trium fratrum, de Cluniaco. S. Constantini de Malliaco. S. Echelini de Soliniaco: hii omnes hanc vuerpitionem audierunt et laudaverunt, cum pluribus aliis quorum non reminiscimur. Quod si quis deinceps hujus vuerpitionis ulla occasione calumpniator exsurrexerit, super eum veniant omnes penæ et maledictiones promisse reprobis, nisi cum digna satisfactione penituerit seque emendaverit. Facta est autem hec vuerpitio, mediante domno Hugone abbate, astantibus fratribus in communi capitulo, anno ab incarnatione millesimo LX. VIII, kalendis augusti, die dominico, regnante Francorum rege Philippo.